ଆକାନ୍ଥୋସିସ୍ ନାଇଗ୍ରିକାନ୍ସ

ଆକାନ୍ଥୋସିସ୍ ନାଇଗ୍ରିକାନ୍ସ ଏକ ଚର୍ମ ରୋଗ ଯେଉଁଥିରେ ଚର୍ମର କିଛିଅଞ୍ଚଳ କଳା ଏବଂ ମୋଟା ହୋଇଯାଏ ।  ସାଧାରଣତଃ କାଖ ତଳ, ଜଙ୍ଘ, ସ୍ତନ ତଳ, ବେକ ଏବଂ ଶରୀରର ଅନ୍ୟାନ୍ୟ ଭାଂଗ ଅଂଶ ପ୍ରଭାବିତ ହୁଏ । ଉଭୟ ପାର୍ଶ୍ୱ ସାଧାରଣତଃ ସମାନ ରହେ । ପାପୁଲି ଏବଂ ପାଦ ତଳ ଅଂଶ ମଧ୍ୟ ଘନ ହୋଇପାରେ।  ଅନ୍ୟାନ୍ୟ ଲକ୍ଷଣଗୁଡ଼ିକ ମଧ୍ୟରେ ଚର୍ମ ଟ୍ୟାଗ୍, କୁଣ୍ଡେଇ ହେବା ଏବଂ ଏକ ଅପ୍ରିୟ ଗନ୍ଧ ଅନ୍ତର୍ଭୁକ୍ତ ହୋଇପାରେ ।

ଏହା ସାଧାରଣତଃ ଇନସୁଲିନ୍ ପ୍ରତିରୋଧ ସହିତ ଜଡିତ ଥାଏ ଯେପରିକି ସ୍ଥୂଳତା କିମ୍ବା ଟାଇପ୍ ୨ ମଧୁମେହ । ସାଧାରଣତଃ ଏହା କେତେକ ପ୍ରକାରର କର୍କଟ ରୋଗରେ, ଔଷଧରୁ, ଜେନେଟିକ୍ ବ୍ୟାଧି ଭାବରେ, କିମ୍ବା ଏକ ଅଟୋଇମ୍ମ୍ୟୁନ୍ ବ୍ୟାଧିର ଅଂଶ ଭାବରେ ହୋଇପାରେ । କଳା ଚର୍ମ ଥିବା ଲୋକମାନେ, ଯେଉଁମାନଙ୍କର ଅନ୍ୟ କୌଣସି ସ୍ୱାସ୍ଥ୍ୟ ସମସ୍ୟା ନାହିଁ, ସେମାନେ ମଧ୍ୟ ଏହା ଦ୍ୱାରା ପ୍ରଭାବିତ ହୋଇପାରନ୍ତି । ମୂଳ କାର୍ଯ୍ୟବିଧିରେ ପ୍ରାୟ ଇନସୁଲିନ୍ ସକ୍ରିୟକାରୀ ଇନସୁଲିନ୍-ପରି ବୃଦ୍ଧି କାରକ ରିସେପ୍ଟର ସହିତ ଜଡିତ ।  ଲକ୍ଷଣ ଉପରେ ନିର୍ଭର କରି ରୋଗ ନିର୍ଣ୍ଣୟ କରାଯାଏ ଯଦିଓ ବାୟୋପସି ଦ୍ୱାରା ଏହା ନିଶ୍ଚିତ କରାଯାଇପାରେ ।

ପରିଚାଳନାରେ ମୂଳ କାରଣକୁ ସମାଧାନ କରିବା ଅନ୍ତର୍ଭୁକ୍ତ।  ମେଟଫର୍ମିନ୍ କିମ୍ବା ରୋସିଗ୍ଲିଟାଜୋନ୍ ପ୍ରାୟତଃ ଉପଯୋଗୀ ହୁଏ ।  ଅନ୍ୟାନ୍ୟ ବିକଳ୍ପଗୁଡ଼ିକ ମଧ୍ୟରେ ସାଲିସିଲିକ୍ ଏସିଡ୍, ଆଡାପାଲେନ, କିମ୍ବା ପୋଡୋଫାଇଲିନ୍ ଅନ୍ତର୍ଭୁକ୍ତ ହୋଇପାରେ । । ଚର୍ମର ଅଞ୍ଚଳଗୁଡ଼ିକ ନିଜେ ଗମ୍ଭୀର ନୁହେଁ; ତଥାପି ମୂଳ କାରଣ ଖରାପ ଫଳାଫଳ ଆଣିପାରେ । 

ଆକାନ୍ଥୋସିସ୍ ନାଇଗ୍ରିକାନ୍ସ ୧% ରୁ କମ୍ ଧଳା ଲୋକଙ୍କଠାରେ, ୧୩% ଆଫ୍ରିକୀୟ ଆମେରିକୀୟଙ୍କଠାରେ ଏବଂ ୩୪% ମୂଳ ଆମେରିକୀୟଙ୍କଠାରେ ଦେଖାଯାଏ । ୪୦ ବର୍ଷରୁ କମ୍ ବୟସର ଲୋକମାନେ ସାଧାରଣତଃ ପ୍ରଭାବିତ ହୁଅନ୍ତି।  ଏହି ବିଷୟ ପ୍ରଥମେ ୧୮୮୯ ମସିହାରେ ପଲ୍ ଗେର୍ସନ୍ ଉନ୍ନାଙ୍କ ଦ୍ୱାରା ରିପୋର୍ଟ କରାଯାଇଥିଲା 

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki